Uz mnoštvo dezinformacija, koje redovito objavljuje, čak i jedan masonsko-jugoslavenski i Novi 
list potvrđuje tko upravlja Hrvatskom (Englezi) i tko je preferirani vođa u "regiji" (naravno, Srbi). 
Ono i o čemu sam dvadest godina pisao, s dokaznim materijalom iz povijesti - to sada i pričice na 
granama pjevaju-o Hrvatskoj i Europi odlučuju Engleski političari... 

EC 


KAKO TO BRITANCI ODLUČUJU O NAŠOJ DOMOVINI PREKO 
HRAVATSKIH IZDAJNIKA NA VLASTI. 

KAKO NAM STVARAJU NOVU JUGOSLAVIJU I PRIPREMAJU 
BUDUĆE PREDSJEDNIKE NA BALKANU, OD MESIĆA, 
JOSIPOVIĆA PA DO TADIĆA. 


Novi List 26.5.2010 


Otkrivamo tajni plan 


Samo Tadić sporazum spašava 


Diplomati iz Ujedinjenog kraljevstva iznenađenom su hrvatskom državnom tajniku Davoru 
Božinoviću sugerirali Tadićev angažman uz objašnjenje da je on >najutjecajniji glas u regiji< 


Britanski naputci kako poboljšati odnose: 

- pisati o tome da Slovenci vole dolaziti na Jadran, a Hrvati u Sloveniju na skijanje 

- isticati izjave mladih ljudi o vlastitim pozitivnim iskustvima u susjednim zemljama 
- koristiti i internet za promoviranje pozitivnog ishoda referenduma 

- u promidžbi arbitražnog sporazuma naročito koristiti Youtube, Facebook i Twitter 
ZAGREB - Velika Britanija i SAD htjele bi da se predsjednik Srbije Boris Tadić angažira u 
promicanju Sporazuma o arbitraži sa Slovenijom jer su diplomacije dviju zemalja uvjerene da bi 
Tadić svojim autoritetom mogao pomoći pozitivnom ishodu slovenskog referenduma koji se 
održava 6. lipnja 1 na taj način ubrzati hrvatski ulazak u EU. Britanski veleposlanici u Hrvatskoj 
David Blunt, Sloveniji Andrew Page i Srbiji Stephen Wordsworth o toj su inicijativi prije pet dana 
na radnom ručku izvijestili državnog tajnika Davora Božinovića, ali je on izrazio skepsu u vezi 
smislenosti Tadićevog angažmana. > Velika Britanija i SAD žele pomoći pozitivnom ishodu 
referenduma, bez miješanja u slovensku unutarnju politiku. Britanski veleposlanici smatraju da bi 
inicijativa u tom smjeru bila podrška Borisa Tadića arbitražnom sporazumu kao dobrom rješenju za 
otvorena pitanja u regiji jugoistočne Europe. Božinović je rekao da načelno nije protiv, ali da ostaje 
vidjeti bi li Tadićeva poruka imala utjecaja na slovensko biračko tijelo, bi li se takva gesta uklapala 
u Tadićeve ideje o regionalnoj praksi rješavanja bilateralnih pitanja, a upitan je njezin pozitivan 
učinak na Hrvatsku i našu javnost. Veleposlanik Blunt rekao je na potonje kako je proces usvajanja 
arbitražnog sporazuma u Hrvatskoj završen, pa se zbog referenduma treba koncentrirati na 
slovensko javno mnijenje. Dodao je kako je jučer o tome razgovarao s američkim veleposlanikom u 
Hrvatskoj Jamesom Foleyem koji podržava inicijativu<, navodi se u službenoj bilješki hrvatskog 
Ministarstva vanjskih poslova o tom radnom ručku. 

Božinović je dobio i zanimljiv odgovor na pitanje zašto bi upravo predsjednik Srbije imao utjecaj 
na Slovence, naročito zbog određenog pogoršavanja slovensko-srpskih odnosa nakon što je Tadić 
nedavno izostao s nedavnog sastanka na vrhu zemalja bivše Jugoslavije u Brdu kod Kranja. 
>Veleposlanik Page odgovorio je da je Tadić 'najutjecajniji glas u regiji' te da bi baš takav potez 
mogao biti korak u popravljanju odnosa Srbije i Slovenije. Pahor bi, pak, mogao to iskoristiti kao 
'dio šire strategije svoje politike'. Veleposlanik Blunt dodao je da bi bilo dobro kad reakcija 
Hrvatske ne bi bila snažno negativna<. 


Britanski veleposlanik u Zagrebu podsjetio je 1 da je prije prihvaćanja Sporazuma o arbitraži na 
Sloveniju >izvršen snažan politički pritisak<, a trojica veleposlanika razradila su i komunikacijsku 
strategiju koja bi pomogla uspjehu referenduma. Predložili su da ministar vanjskih poslova Gordan 
Jandroković i njegov slovenski kolega Samuel Žbogar objave zajednički tekst u jednom hrvatskom i 
jednom slovenskom dnevnom listu, a nakon toga bi svakog tjedna tekstove imali i ministri kulture, 
obrazovanja, dva premijera i naposljetku i dva predsjednika. Također su ukazali na nužnost 
razmjene pozitivnih iskustava u obje zemlje, uključujući i internetsko promoviranje pozitivnog 
ishoda referenduma. 

Na radnom ručku bilo je riječi i o hrvatskim pristupnim pregovorima, pri čemu je veleposlanik 
Blunt ustvrdio da problema nema samo u poglavlju pravosuđe već >temeljne poteškoće< postoje i u 
poglavlju tržišno natjecanje i poglavlju poljoprivreda 1 ruralni razvitak. Blunt je istaknuo da ne zna 
hoće li prije ljeta uopće biti moguće otvoriti poglavlje pravosuđe. Božinović je primjetio da je za 
hrvatske reforme važno da >vidimo svijetlo na kraju tunela< i da se Hrvatskoj dopusti ostvarivanje 
napretka kroz pregovore. Veleposlanik Wordsworth rekao je i da bi Tadić htio biti taj koji će Srbiju 
uvesti u EU, no >očekivanje ulaska prije kraja njegovog mandata 2018. godine vrlo je 
optimistično<. Samo spominjanje 2018. godine pokazuje da Britanci već računaju da će srpski 
predsjednik osvojiti još jedan petogodišnji mandat. 


Dražen CIGLENEČKI 


Istraga u Hrvatskom MVPEI zbog curenja podataka 


Ministarstvo vanjskih poslova i europskih integracija pokrenulo je istragu radi utvrđivanja 
odgovornosti za neovlašteno odavanje podataka vezanih uz objavljivanje dijela bilješke MVPEI-a u 
Novom listu od 26. svibnja 2010. godine pod naslovom Britanci uvjeravaju: samo Tadić sporazum 
spašava. 


Riječ je o dokumentu koji je namijenjen isključivo Uredu Predsjednika Republike Hrvatske, Uredu 
predsjednice Vlade Republike Hrvatske i diplomatskoj službi Republike Hrvatske, priopćeno je iz 
ministarstva. 


MVPEI smatra kako se, bez obzira što nije bilo riječi o službenom sastanku, već o neformalnoj 
razmjeni mišljenja u formi diplomatskog ručka, radi o djelu za koje treba utvrditi počinitelja zbog 
popisa adresanata koji imaju pristup službenim bilješkama, a zlorabe ih kako bi naštetili dovršetku 
procesa stupanja na snagu arbitražnog sporazuma između Republike Hrvatske i Republike 
Slovenije, stoji u priopćenju MVPEL-ja koje je potpisao galsnogovornik Mario Dragun. 

